Държавен вестник, бр. 85, 2022 г., стр. 7

БРОЙ  85	
Д Ъ Р Ж А В Е Н  В Е С Т Н И К 	
СТР.  7  
съдържание на тази конституционна разпоред-
ба и се позовава също така на позицията на 
ЕСПЧ за категоричност на конституционната 
забрана, установена в чл. 42, ал. 1 от Основния 
закон, без да отбелязва констатираната от 
ЕСПЧ недвусмисленост (стр. 6 от искането). 
Преодоляването на „недостатъците“ в раз-
поредбата на чл. 42, ал. 1 от Конституцията, 
установени в практиката на ЕСПЧ, не може 
да бъде осъществено от Конституционния 
съд чрез даване на задължително тълкуване 
на тази конституционна разпоредба, за ко-
ято самият вносител твърди, че е пределно 
ясна – представлява „категорична забрана“. 
Конституционноправен способ за преодо-
ляване на евентуално противоречие между 
конституционна разпоредба и разпоредба от 
един ратифициран, обнародван и влязъл в сила 
международен договор, който става част от 
обективното право на страната, е изменение 
на Конституцията по установения за това ред.
В допълнение към изложеното Конститу-
ционният съд отбелязва, че в искането липсва 
поставен тълкувателен въпрос, във връзка 
с който да бъде изтълкувана обсъжданата 
конституционна разпоредба, както и не е 
ясно формулирана позицията на вносителя 
за претендирания от него смисъл на съща-
та – изисквания, на които всяко тълкувателно 
искане трябва да отговаря също така. 
В заключение, Конституционният съд под-
чертава, че възложените му с Основния закон 
правомощия са обособени и упражняването на 
всяко от тях изисква самостоятелно и изрично 
то да бъде посочено в искането със съответните 
доводи, вписващи се в логиката на правомо-
щието. Както се вижда от изложеното дотук, 
акцентът в очертания от вносителя проблем, и 
в тази насока са приведените доводи, е проти-
воречие между установената в разпоредбата на 
чл. 42, ал. 1 от Конституцията „категорична“ 
забрана и тълкуването на чл. 3 от Протокол 
№ 1 (Допълнителен протокол) към КЗПЧОС 
от страна на ЕСПЧ. Макар и решението на 
този проблем да не е лесно постижимо, както 
бе посочено по-горе в мотивите, като правен 
проблем той е решим, предвид и съществу-
ващата практика на Конституционния съд, 
но е извън отговорностите и правомощията, 
възложени от конституционния законодател 
на Конституционния съд. 
По изложените съображения и на осно-
вание чл. 149, ал. 1, т. 1 от Конституцията 
Конституционният съд
О П Р Е Д Е Л И :
Отклонява искането на Министерския 
съвет за задължително тълкуване на чл. 42, 
ал. 1 от Конституцията.
Прекратява производството по делото.
Връща искането на подателя заедно с пре-
пис от настоящото определение.
Председател:  
Павлина Панова
6678
МИНИСТЕРСКИ СЪВЕТ
ПОСТАНОВЛЕНИЕ № 332 
ОТ 20 ОКТОМВРИ 2022 Г.
за одобряване на допълнителни разходи по 
бюджета на Администрацията на президента 
за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява допълнителни разходи по 
бюджета на Администрацията на президента 
за 2022 г. в размер 455 000 лв. за увеличение 
на възнагражденията на персонала.
Чл. 2. Средствата по чл. 1 да се осигурят 
за сметка на преструктуриране на разходите 
и/или трансферите по централния бюджет 
за 2022 г.
Чл. 3. Със сумата по чл. 1 да се увеличат 
разходите по показател „Персонал“ по бю-
джета на Администрацията на президента 
за 2022 г. – функционална област „Осъщест-
вяване на конституционните правомощия на 
президента на Република България“, бюджетна 
програма „Подпомагане и осигуряване дей-
ността на президента и вицепрезидента на 
Република България при изпълнение на кон-
ституционните и законовите им правомощия“.
Чл. 4. Главният секретар на Администра-
цията на президента да извърши съответните 
промени по бюджета на Администрацията на 
президента за 2022 г. и да уведоми министъра 
на финансите.
Чл. 5. Министърът на финансите да из-
върши произтичащите от чл. 1 промени по 
централния бюджет за 2022 г.
Заключителни разпоредби
§ 1. В срок до 30 ноември 2022 г. главният 
секретар на Администрацията на президента 
да определи еднократно нов размер на инди-
видуалните основни месечни заплати за слу-
жителите в Администрацията на президента 
считано от 1 октомври 2022 г.
§ 2. Постановлението се приема на основа-
ние чл. 109, ал. 2 и 3 от Закона за публичните 
финанси и чл. 77, ал. 2 от Закона за държавния 
бюджет на Република България за 2022 г.
§ 3. Изпълнението на постановлението се 
възлага на главния секретар на Администра-
цията на президента.
§ 4. Постановлението влиза в сила от 
1 октомври 2022 г.
Министър-председател:  
Гълъб Донев 
Главен секретар на Министерския съвет:  
Красимир Божанов
6732